Looker
Looker ()) je američki science fiction triler film snimljen 1981. godine u režiji Michaela Crichtona, poznat kao jedno od najranijih hollywoodskih ostvarenja u čijoj se produkciji koristio CGI. Protagonist, koga tumači Albert Finney, je kozmetički kirurg sa Beverly Hillsa od koga nekoliko manekenki traži neprimjetne i naoko besmislene korekcije lica prije nego što će postati žrtvama nepoznatog ubice. Radnja prikazuje kako, u nastojanju da sa sebe ukloni sumnju i da zaštiti preostalu manekenku (čiji lik tumači Susan Dey), odlučuje započeti istragu i otkriva da su sve manekenke bile pod ugovorom sa kompanijom koja digitalno skenira njihove likove kako bi ih vječno mogla koristiti u reklamama. Crichton je za film napisao scenario, smjestivši zaplet u sebi omiljene žanrovske vode tehno-trilera, ali i pokušao kroz njega dati satirički prikaz opsjednutosti "savršenim" fizičkim izgledom u američkom društvu. Film se isticao kao prvi u kome je kompjuterska tehnologija iskorištena da se stvori 3D model stvarne osobe; usprkos nekoliko kratkih scena golotinje, od cenzorskog odbora MPAA je uspio ishoditi blaži rejting PG-13. Kritika i publika, međutim, filmu nisu bili skloni, te je neslavno propao. Sam Crichton je kasnije tvrdio da je imao poteškoća sa montiranjem filma, pa je zbog toga radnja dijelom bila nejasna, odnosno ostavila neobjašnjive rupe u zapletu. Osim filmske je napravljena i duža verzija za televizijsko prikazivanje koji je radnju djelomično pojasnio.

Uloge
 Albert Finney ... Dr. Larry Roberts
 James Coburn ... John Reston
 Susan Dey ... Cindy Fairmont
 Leigh Taylor Young ... Jennifer Long
 Dorian Harewood ... Poručnik Masters
 Darryl Hickman ... Dr. Jim Belfield
 Terri Welles ... Lisa Convey
 Terry Kiser ... Režiser reklame

Izvori

Vanjske veze 

Američki filmovi
SF-filmovi
Trileri